ISIGIDIMI SAMAXOSA, FEBRUARY 1, 1888.

13

Imihlaba yobuzwe asinto isekoyo, ligama nje kodwa lonto, kuba ukuba yinto ebise ko ngekuba buseko nobukosi kubantu abantsundu. Wonke lomhlaba ulaulwa ngu Rulumente ngemantyi namapolisa abizwa ngokuba zizibonda, ekungeko mntu nowayeyinkosi osavunyelwe ukuzipata nokulaula ngobo bukosi bake ke ngoko akuko mhlaba wabuzwe.

\*\*\*

Nasema-Xoseni ubesiti umntu oze, olihlwempu noko aliciko ekuteteni afaniselana eyicane kwasentloko intloko yetyala, asuke angananzwa mntu kuba engenazo indawo zobunono zokumnika isihlahla ezwini lake ukuba likangeleke lipulapulwe. Belisiti kwa elozwi ukuba litetwe ngumntu onazo indawo zobunono nobupakati, nokuba uliteta kwangalomini kwakulo nkundla, kusuke kutiwe—Nxatsho ke! Nalo izwi eliyinkosi. Inani inteto ukuba ingenjiwa nje ukutetwa? Kantike sekupelile, elozwi le hlwempu liyakudumela lamfo ulinono kube kupela.

\*\*\*

Makwakiwe ingxande, kucandwe umhlaba, soti ukuba siyenzile lonto sibe sibenele kwa Hintsa, sibe siwele amanzi amnyama sabuya sigwetyelwe, kunayo yonke lento silibele kujikazana ngayo.

\*\*\*

Kuvakala indaba ezimnandi kunene zomsebenzi owenziwa ngama Tempile apantsi kwamahlati (Pirie.) kwakunye nowenqu- bo yomsebenzi omkulu wokusindisa imipefumlo. Kuvakala ukuba kuqubeka kashushu kamnandi kona, iremente iyamncedisa kunene umfundisi wakona kwakunye nabadala namadikoni alunge kweso sikolo sidumileyo kunene. Yanga inkosi ingawusikelela umsebenzi wezandla zezicaka zayo.

\*\*\*

Umzi uya usonakala ngokonakala ngenxa yotywala bama-Xosa. Inkoliso yeremente selingabafi nabafikazi ngaselukolweni. Kupantse ukungahluki umzi wesikolo nedolopu. I dolopu noko inokuhlonelaka kuba amadoda amiselwe ukwalusa ukugcina imiteto yayo akalele, kengoko akuko kudelisa nokutembiselana kuwo, kuba nawo esoyika kwa umteto.

IMBALI KA MAKANDA OGAMA LIMBI LINGU NXELE.

[W. K. NTSIKAKA.]

Kwati emva kokumka kuka Nyengana kweli lase Maxoseni; kwetapu u Nxele e Mgwangqa kwa Ndlambe eselesiti- uteta into eyayitetwa ngu Nyengana, yaye ke nalonto ayitetayo ingaqondwa ukuba yintoni na yona.

Imfundiso Yake.

Ubesiti xana afundisa abantu ati—“ Inkosi zimbini zise manzini, amagam’azo ngu—Tayi, no-Dalidip.” [Kwalona elogama liti—Dalidip, ngumxube wesi-Xosa nesi-Bulu. Ngamazwi mabini nje ngokuti—Dali,kukuti um-Dali, u-Dip xa lipeldishwe kakuhle ngesi Bulu litiwa D-i-e-p, diep, kukuti—nzulu. Wayesiti ngu Dal’inzulu, koko makabe wayengekasazi isi-Bulu.—Ed. *Sigidimi.]*

Atsho atike—“ mabati abantu xa sukuba bewel’ umlambo babulise bati—A. Tayi! A; Dalidip! yaba ngummiso ke lonto kubalandeli bake. Wateta umfo ka Gwala wati—umzi mawulahle ubuti, ungarexezi, mawulaule amapupa; ati wonke umntu azixele izinto azenzayo nawake wazenza. Kwaba kupela, umzi wenza lonto, amadoda kwanabafazi. Wateta umfo wase ma-Cwereni wati—“Abantu bapantsi komhlaba, bayakuvuka. Eyona ndawo ibalulekileyo baya kupuma kuyo kukwa Gompo: makati umntu akufa nimncwabe, niyeke igazi. Ke wona ama-Ngqika, ayakuba zinkuni, imbovane, namawa, kuba u Ngqika wa- hlal’epet’igazi. Avakala ama Rarabe esiti—Inantoni na lento ukuba itetwe ngulo, ngokabani na yena, aziko na intlanga zalomzi ama Jwara, ama Cira, ama Ntankwenda? Lomntu makarunywe, ade abonakale into ayiyo. Bamruma ke, bamsa ebucamagwini ngenkomo ezimdaka, nezilubelu, nezimnyama, nangani ibala elimbalasane, lalibe lelimdaka nelilubelu. Yaba ngamawokowoko abantu, zati zona inkomo yayindibandiba, kuba okukuteta kubusele kwa Ngqika kwa nakwa Gcaleka.

Ate ama-Ngqika, kwa nama-Gcaleka, awuzela kwa Ndlambe, ngokukodwa ama Ngqika, ngokoyika ukuba zinkuni, imbovane, namawa, nokumka noqwitela.

Zati ke zonke ezozihandiba zakahlela zabulisa zati—A Tayi! wabonga umntu wati—

U Qweqwed’apezulu umkontw’ awungeni

I Qutu lika Tayi

Inkonjan’emnyama edlal’emafini Iqutw’elimgxashe njalo-njalo.

Wati ofuna ikubalo wabalekela kona. Ntoni yasebuqeni bobugqi yayelwa kona. Wati umntu lakududuma, ta! zulu lika Tayi! xana ligxotwayo. Kuko indawo emake silinge ukuyihlamba ngokufutshane. Abafundi betu ababekekileyo baqele ukuva u Nxele kusitiwa ngoka Balala um Ngwevu, kantike ngoka Gwala um Cwera. Waya kwa Balala engumfana, kuba, kwati kuy’okuzingelwa, kwasekeIwa inyamakazi ngengubo yake; yambangela lonto ukuba emke kowabo aye apo unina waye sel’endele kona, nalapo abantwana bebese bekona o Magolo umkuluwa wake, nodade wabo ababini: kuba uyise eb’engaseko wayesel’ehlala naye kwa Ntentema ema-Mbalwini. Ke elona gama lake, kakade, ngu Makanda, njengokuba bokumbula abafundi betu bembali zesi Xosa, ukuba kwati ngomhla wakwa Fes- tile, alityatyambisa ama Rarabe ati—wisa! wisa!! Makanda. Ayesitsho ke ngombono aweyesiti uyakuwuwisa. Soke simti ga apa u Makanda ogama limbi lingu Nxele size sibuye silande isipelo sake ukuze angabiko nje kweli emva kweduli la ma-Lindi.

[Kanene u Nxele lo asinyana ka Tayi na kuba abanye ababalisi bati ngoyena unguyise u Tayi lowo, koko wabesel’- ebubile esemncinane u Makanda, yiyo le ndawo kutiwa ukubongwa liqtu lika Tayi. Lembali ifuneka ilandwa kunene. Kanene ukuya kwake kwa Ndlambe wayengaveli e Qagqiwa na esikolweni sama Lawo sika Nyengana?

Bati ababalisi basema-Mbalwini, eyona nto yamruqulayo ukuze asel’emka kwa Ntentema, wasindwa yinyama, kuba wati kuba engenyana kabani, kwatiwa makatwale inyama yam uqula.—Ed.

UKUVELA KUKA NTSIKANA UMFO KA GABA.

Kwati xana umzi uxonxe kunene indlebe ukupulapula u Nxele, ziziyunguma emzini wonke, wavela u Ntsikana, eselesiti yena kutiwa—“ Putuma abantu, u Nxele uyabala- hla.”

Kwati ese Gqora, kuba wayete ngalanto yokuba bekusitiwa ama-Ngqika ayakuba zinkuni, imbovane, namawa, naye wavuza namanye ama-Ngqika awayetambe intete ku Nxele; esoyika nokoyika ukuba yenye yezonto zibali- weyo, ngasentla waba kwa Ndlambe e Gqora apo. Wati, ke ngamhla utile, wavuka kusasa lingeka pumi ilanga way’ ebuhlanti, njengoko belinjalo isiko lakwa Xosa; indoda ibivukela ebuhlanti. Ekufikeni kwake ke ebublanti, upa- ngelelene nenkwenkwe egama lingu Ngcongolo u Mlawoti, elinye igama. Yayi ngumtshana ka Peyi into ka Ntshingana enkulu no Cewu ekunene, ozele u Mhana, Ngcolomba, no Dayile, osisityebi senkomo negusha e Rafu ngoku. U Cewu lowo wakulela kulonina ema-Mfeneni, abanye sebemazela ubu-Mfene, kanti ngum-Cirha. U Peyi ngu yise ka Gqoba um-Cirha. UNgcongolo ngokwake yinto yase-ma-Nywabeni. Yaye inkwenkwe leyo ibamba inkonya- na, yena eman’ete tyu ngesisu emivalweni. Ite iminzwi yokupuma kwelanga yema kuye; yema enkabini yake yenkomo, ebekutiwa ngu—

Hulushe, u Ngqez’eqamtweni

Ilunga lamapakati.

Uvakele esiti enkwenkweni, uyayibona na lento ndiyibonayo imi kum yema kule nkabi? Ite yona hayi. Wetshintshilili ke omnye waya kungena endlwini yodade boyise. Ute ke waman’ ehleli kwada kwangena u

Ngcenge, wati ngokungaboni wamnyatela, bamtetisa abantu, wasuka wati yena ebengandiboni okunene. Emva koko ute esendlwini (wati kuba bezimbini indlu zake; kuba abafazi bake bebebabini,) waya kulandlu inkulu; wamana ehleli, kungeko nto ayixelela bani mayela nento abeyalamile kusasa. Kute kuba yayilixapetshu ukulungi- selela ukuya emdudweni ngalomini, wabeka umzi kwakuba semini, ukusinga emdudweni kwa Hlahla. Kwadudwa ke ngomhla lowo, aman’ukutululisana amab’andl’ ama Rarabe, wada waconiseka—

U -Nokonongo Imaz’egushibele njalo-njalo.

ukuya kungen’eluhlwini, wasuk’umoya wasipotshongela wasele siya kuhlala pantsi, wapela umoya akuhlala.

Aduda akayeka amabandla akona, zatsholoza intokazi. Wesuka kwakona, wanduluka umoya wenza kwa isipontsholobe, wabuya waya kuhlala pantsi wapela umoya. Amfunde- kela amabandl’akowabo. Wanduluka waya kwaseluhlwini, wavuka umoya sasiwandawili; kukuze selesiti kubantu bakowabo hambani sigoduke; sekumi kaloku la nto ebeyibone emini. Bate bakufika emlanjeni e Gqora, wayihla- mba imbola xana bagodukayo. Bamangaliswa kunene abantu kukusuka awushiye umdudo! Bamangaliswa